वैसे भी घटना के 24 घंटे बाद माहौल अपने पक्ष मे देख वे उत्साहित थे कि लोगों ने मुद्दे की बात को ज्यादा तूल नहीं दिया और मामला जैसा कि वे और भगवा खेमा चाहता था अघोषित रूप से देश प्रेम और राष्ट्र भक्ति की आड़ में हिन्दुत्व में सिमट कर रह गया. इसलिए ताबड़तोड़ तरीके से इस एनकाउंटर को अंजाम देने बाली पुलिस टीम पर नगद इनाम की बौछार कर दी गई. शहीद के खिताब से नवाज दिये गए मृत हवलदार को दौगुनी श्रद्धा निधि दी गई, तो उसका बेटा चुप हो गया जो एक दिन पहले तक कह रहा था कि जेल में पैसे लेकर ड्यूटियां लगाई और रद्द की जाती हैं.